CELEX: 62012CA0595
Language: hr
Date: 2014-03-06 00:00:00
Title: Predmet C-595/12: Presuda Suda (prvo vijeće) od 6. ožujka 2014. (zahtjev za prethodnu odluku koji je uputio Tribunale Amministrativo Regionale per il Lazio – Italija) – Loredana Napoli protiv Ministero della Giustizia – Dipartimento dell' Amministrazione Penitenziaria (Zahtjev za prethodnu odluku — Socijalna politika — Direktiva 2006/54/EZ — Jednako postupanje prema muškarcima i ženama u pitanjima zapošljavanja i rada — Osposobljavanje radi stjecanja statusa službenika — Isključenje zbog dulje odsutnosti — Odsutnost zbog rodiljnog dopusta)

28.4.2014   
            
            
               HR
            
            
               Službeni list Europske unije
            
            
               C 129/5
            
         Presuda Suda (prvo vijeće) od 6. ožujka 2014. (zahtjev za prethodnu odluku koji je uputio Tribunale Amministrativo Regionale per il Lazio – Italija) – Loredana Napoli protiv Ministero della Giustizia – Dipartimento dell' Amministrazione Penitenziaria
   (Predmet C-595/12) (1)
   
   ((Zahtjev za prethodnu odluku - Socijalna politika - Direktiva 2006/54/EZ - Jednako postupanje prema muškarcima i ženama u pitanjima zapošljavanja i rada - Osposobljavanje radi stjecanja statusa službenika - Isključenje zbog dulje odsutnosti - Odsutnost zbog rodiljnog dopusta))
   2014/C 129/05
   Jezik postupka: talijanski
   
      Sud koji je uputio zahtjev
   
   Tribunale Amministrativo Regionale per il Lazio
   
      Stranke glavnog postupka
   
   
      Tužitelj: Loredana Napoli
   
      Tuženik: Ministero della Giustizia – Dipartimento dell'Amministrazione Penitenziaria
   
      Predmet
   
   Zahtjev za prethodnu odluku – Tribunale Amministrativo Regionale per il Lazio – Tumačenje članka 2. stavka 2. točke (c), članka 14. stavka 2. i članka 15. Direktive 2006/54/EZ Europskog parlamenta i Vijeća od 5. srpnja 2006 o provedbi načela jednakih mogućnosti i jednakog postupanja prema muškarcima i ženama u pitanjima zapošljavanja i rada (SL L 204, str. 23.) (SL, posebno izdanje na hrvatskom jeziku, poglavlje 5., svezak 1., str. 246.) – Izravan učinak – Osposobljavanje radi stjecanja statusa službenika –Nacionalni propisi koji predviđaju isključivanje s osposobljavanja i upis na sljedeće osposobljavanje u slučaju opravdane odsutnosti tijekom više od 30 uzastopnih dana – Odsutnost zbog rodiljnog dopusta
   
      Izreka
   
   
               1.
            
            
               Članak 15. Direktive 2006/54/EZ Europskog parlamenta i Vijeća od 5. srpnja 2006. o provedbi načela jednakih mogućnosti i jednakog postupanja prema muškarcima i ženama u pitanjima zapošljavanja i rada mora se tumačiti u smislu da mu je protivno nacionalno zakonodavstvo koje iz razloga u javnom interesu ženu koja koristi rodiljni dopust isključuje iz stručnog osposobljavanja koje je sastavni dio njezinog posla i koje je obvezno za dobivanje trajnog imenovanja na mjesto službenika kao i za poboljšanje njezinih radnih uvjeta, jamčeći joj pravo sudjelovanja u idućem osposobljavanju koje bude organizirano, ali čiji je datum neizvjestan.
            
         
               2.
            
            
               Članak 14. stavak 2. Direktive 2006/54 ne primjenjuje se na nacionalno zakonodavstvo poput onoga o kojem je riječ u glavnom postupku, koje ne pridržava određenu djelatnost samo za radnike muškog spola, ali odgađa pristup toj djelatnosti radnicama koje nisu mogle dobiti potpuno stručno osposobljavanje zbog obveznog rodiljnog dopusta.
            
         
               3.
            
            
               Odredbe članka 14. stavka 1. točke (c) i članka 15. Direktive 2006/54 dovoljno su jasne, precizne i bezuvjetne da bi mogle imati izravan učinak.
            
         
      (1)  SL C 86, 23.3.2013.